laion/Wikipedia-Exotic huggingface dataset:
לילה כיום יאיר (שיר)

"לילה כיום יאיר" הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, הופק בידי אמיר צורף ויצא לאור ב-22 ביוני 2009 בתור הרצועה השלישית מתוך אלבום האולפן הרביעי של בנאי, "לילה כיום יאיר", על ידי חברת התקליטים הד ארצי. השיר נכתב והולחן על ידי בנאי בדירתו ברמת גן. הוא הופק בידי אמיר צורף ויצא לאור ב-22 ביוני 2009 בתור הרצועה השלישית ושיר הנושא מתוך אלבום האולפן הרביעי של בנאי, "לילה כיום יאיר", על ידי חברת התקליטים הד ארצי. המילים "לילה כיום יאיר" לקוחות מתהילים קל"ט: ”גַּם־חֹשֶׁךְ לֹא־יַחְשִׁיךְ מִמֶּךָ וְלַיְלָה כַּיּוֹם יָאִיר כַּחֲשֵׁיכָה כָּאוֹרָה”. בשנת 2021 ביצע המוזיקאי שי צברי גרסה לשיר "לילה כיום יאיר" אשר הופקה ועובדה בידי דידי ארז, והיוותה את שיר הנושא לסדרה "ספק סביר" של כאן 11. בדצמבר 2023 בוצע השיר על ידי אביתר יחד עם חברי תוכנית הבידור "זהו זה!" בביצוע שעובד והופק בידי אמיר לקנר. וכמו כן, גם להקת הפאנק טברנק ביצעה גרסת כיסוי לשיר. בשיר שר אביתר על הקרב הפנימי שבתוכו תוך שהוא משתמש במטפורה של קרב בין בור למים כשהוא אומר: ”לפחות יש פה קרב, לפחות יש מים, פעם היה רק בור”. על פי זוהר צלח מ"מאקו", "הבור" עליו מדבר בנאי הוא התקופה המוקדמת בחייו - אותה הוא מתאר באלבומו הראשון, "אביתר בנאי". בן שלו מ"הארץ" כתב כי שילוב המפוחית ברוח הלהקה הבריטית "The The" הינה הברקת עיבוד, וכי המשפט: ”איזה קרב, אלוהים אדירים, איזה קרב” מספר בלשון דרמטית לא אופיינית את סיפורו של האלבום כולו. גם הוא וגם עינב שיף מ"וואלה!" הסכימו כי כי זהו אחד מהשירים המעולים ביותר באלבום, וירדן אבני מרדיו הקצה כתב כי זהו אחד השירים החשובים ביותר בקריירה של בנאי. אינדקס מדיה, חזון אביתר, באתר News1 מחלקה ראשונה, 19 במרץ 2009 עכבר העיר און ליין, השיר היומי: אביתר בנאי שורף יומנים, באתר הארץ, 16 במרץ 2009 אביתר בנאי - לילה כיום יאיר, סרטון בערוץ "מוזיקה ישראלית", באתר יוטיוב (אורך: 03:46) אביתר בנאי, לילה כיום יאיר, באתר ספוטיפיי אביתר בנאי, "שם האלבום - 'לילה כיום יאיר' הוא חלק מפסוק בתהילים., באתר פייסבוק, ‏22 ביוני 2020 שי צברי מבצע את "לילה כיום יאיר" (אביתר בנאי) | שיר הנושא מתוך הדוקו-תחקיר ספק סביר, סרטון בערוץ "כאן 11 - תאגיד השידור הישראלי", באתר יוטיוב (אורך: 04:32) צפו: שי צברי בחידוש מצמרר לאביתר בנאי, באתר "סרוגים", 1 בפברואר 2021 זהו זה! ואביתר בנאי | לילה כיום יאיר (שיר) LIVE, סרטון בערוץ "כאן 11 - תאגיד השידור הישראלי", באתר יוטיוב (אורך: 03:27) מכללת BPM (2021-09-15), טברנק בקאבר לאביתר בנאי (פרויקט InDcover) - מכללת BPM, נבדק ב-2024-07-02 אביתר בנאי לילה יאיר כיום, באתר יוסמיוסיק, ‏25 ביוני 2009 וואלה! תרבות, ‏לרגל יום ההולדת ה-50 של אביתר בנאי: חזרה אל השירים שלא יישכחו לעולם, באתר מעריב אונליין, 8 בפברואר 2023 זוהר צלח, ‏אביתר בנאי לא שוכח את "אביתר בנאי", באתר ‏מאקו‏, 3 ביוני 2022 בן שלו, אמונה לבדה לא תספיק, באתר הארץ, 8 ביולי 2009 בן שלו, אביתר בנאי מקבל את החטא, באתר הארץ, 3 בספטמבר 2013 עינב שיף‏, יאיר לפיד, באתר וואלה, 29 ביוני 2009 צעקה של חוסר משמעות - 25 שנים לאלבום הבכורה של אביתר בנאי - KZradio רדיו הקצה, באתר KZradio רדיו הקצה, ‏29 ביולי 2022 המצעד השבועי של רשת ג' מתאריך 5 בנובמבר 2009, באתר פזמונט מצעד השנתי תש"ע (2010), באתר פזמונט המצעד השנתי הישראלי תש"ע, באתר גלגלצ
קרטון (להקה)

קרטון (באנגלית: Cartoon) היא להקה אסטונית, שהוקמה בשנת 2015 על ידי הוגו מרטין מאסיקאס, אגו טפנד ויוסף ירבסאר. היא התפרסמה בעיקר בזכות הפלטפורמה NoCopyrightSounds. בתחילת 2024 עזב טפנד את הלהקה, על מנת לפתח את קריירת המוזיקה שלו כסוסילסט. בשנת 2004 החלו טפנד וירבסאר ללמוד בתיכון יחד. הם הכירו את מאסיקאס במסיבה מקומית. Cartoon קרטון הוקמה בשנת 2015, והתפרסמה כשהוציאה את "Why We Lose" בהשתתפות קולמן טראפ דרך חברת התקליטים הבריטית NoCopyrightSounds. ב-9 ביולי באותה השנה הוציאה הלהקה את "On & On" עם הזמר האסטוני-אמריקאי דניאל לוי ויינאלאס. הוא נכלל כרצועה השלישית באלבום NCS: The Best of 2015, ויצא ב-31 בדצמבר 2019 כסינגל מסחרי מתוך המיני-אלבום Más Y Más / On & On. במרוצת הזמן צבר כ-400 מיליון צפיות בערוץ היוטיוב של NoCopyrightSounds. הוא הגיע למקום הראשון במצעד הפזמונים השבועי באסטוניה. בשנת 2016 השתתפה הלהקה בקדם האסטוני לאירוויזיון 2016, Eesti Laul, עם השיר "Immortality". היא דורגה במקום השלישי, אחרי לאורה פלדברה ויורי פוטסמן. ב-11 במרץ באותה השנה פרסמה את "I Remember U", שיתוף פעולה עם פוטסמן. הוא יצא להורדה דיגיטלית דרך NCS, והגיע בשיאו למקום הראשון במצעד הפזמונים השבועי של אסטוניה. הוא משמש כשיר הנושא של ערו היוטיוב של וינסטון סטרצל. הווידאו קליפ שלו הפך לנצפה ביותר ברחבי אסטוניה ב-2016. באוגוסט 2017 הפסיקה קרטון את פעילותה. היא התאחדה ב-2020 עם פרוץ מגפת הקורונה באסטוניה. ביולי 2023 התעיד איגוד תעשיית ההקלטות הבריטי את שירה "On & On" בתואר כסף. בנוסף, השיר קיבל מאיגוד תעשיית ההקלטות האמריקאי תואר זהב. בתחילת 2024 הודיע טפנד על פרישתו. הוא המשיך לקריירת סולו תחת שם הבמה "יאיא". באותה שנה השתתפה בקדם האסטוני לתחרות הזמר של האירוויזיון עם השיר "Oblivion" בהשתתפות אוורט סאנדייה. היא לא העפילה לשלב הגמר. קרטון, באתר MusicBrainz (באנגלית) קרטון, באתר Discogs (באנגלית) Cartoon, Jéja & Daniel Levi - The Story of 'On & On' [NCS Documentary] (באנגלית), נבדק ב-2024-02-23 Cartoon - On & On (feat. Daniel Levi) [NCS Release] (באנגלית), נבדק ב-2023-05-04 "Raadio MyHits otseeeter ja järelkuulamine". myhits.pleier.ee. נבדק ב-2023-05-05. "Raadio Uuno". web.archive.org. 2016-04-23. נבדק ב-2024-04-11. "Cartoon's Top 40 Artists Chart Achievements'". Popnable.com (באנגלית). נבדק ב-2023-05-05. "Gold & Platinum - Cartoon". RIAA (באנגלית אמריקאית). נבדק ב-2023-09-12. Carabaña Menéndez, Hugo (20 בינואר 2024). "Eesti Laul 2024: Ewert And The Two Dragons, OLLIE y 5MIINUST x Puuluup, Peter Põder y Anet Vaikmaa clasificados para la gran final de la preselección estonia" [Eesti Laul 2024: Ewert And The Two Dragons, OLLIE and 5MIINUST x Puuluup, Peter Põder and Anet Vaikmaa qualified for the grand final of the Estonian preselection]. ESCplus España (בEuropean Spanish). נבדק ב-20 בינואר 2024. {{cite web}}: (עזרה)
ויליאם רגסדייל

רוברט וויליאם רגסדייל (נולד ב-19 בינואר 1961) הוא שחקן אמריקאי אשר נודע בעיקר בזכות התפקידים הראשיים אותם גילם בסרט "ליל האימה" ובסרט ההמשך שלו, והדמות הרמן ברוקס בסדרת הטלוויזיה "בראש של הרמן". רגסדייל נולד ב-19 בינואר 1961 באל דוראדו שבמדינת ארקנסו. הוא החל להתעניין במשחק במהלך התיכון ובחר בהמשך ללמוד תיאטרון במכללת הנדריקס אשר במדינת ארקנסו. לאחר שסיים את לימודיו עבר רגסדייל ללוס אנג'לס על מנת להתמקד בקריירה בקולנוע ובטלוויזיה. בתחילת הקריירה זכה להצלחה רבה כגיבור הצעיר בסרט "ליל האימה" ובסרט ההמשך שלו "ליל האימה 2" ועל הבמה במחזותיו של ניל סיימון "יומן חוף ברייטון" ו-"Biloxi Blues". רגסדייל השתתף בהמשך גם בסרט הקומדיה הרומנטית "Mannequin Two: On the Move" שיצא לאקרנים ב-1991. במשך שלוש שנים כיכב רגסדייל בתפקיד הראשי בסדרת הטלוויזיה הקומית "בראש של הרמן" אשר התמקדה במחשבות והרגשות הפנימיים של הדמות הראשית שלה. בהמשך שיחק גם בתפקיד משנה בסדרת הטלוויזיה "המשפט של איימי". הוא שיחק בהמשך גם מפיק טלוויזיה עבור בסדרת הטלוויזיה "Grosse Pointe". רגסדייל השתתף בהמשך בפיילוט של סדרת הטלוויזיה "מכושפות". הוא הופיע בסדרת הטלוויזיה "אלן" בתפקיד החבר של אלן מורגן (אותה גילמה אלן דג'נרס) לפני שהדמות חשפה בסדרה שהיא לסבית. באותה התקופה היו לו גם תפקידי אורח בסדרות טלוויזיה שונות, כולל השתתפות בארבעה פרקים בסדרת הטלוויזיה "Less than Perfect", וכמו גם תפקידים קטנים בסרטי קולנוע. בין מרץ 2010 עד מרץ 2012 הוא גילם את גארי הוקינס ב-12 פרקים של סדרת הטלוויזיה "צדק פרטי" במהלך שלוש העונות הראשונות של הסדרה. בשנת 2014 רגסדייל גילם את כריס סמית' בגרסה המחודשת של הסרט "Left Behind". בשנת 2017 רגסדייל גילם את הכומר טוד בהפקת אוף ברודוויי של "האיש מנברסקה" בתיאטרון "Second Stage Theatre". בשנת 2023 רגסדייל גילם כומר ציד ערפדים בקומדיית האימה "רנפילד". מדיה וקבצים בנושא ויליאם רגסדייל בוויקישיתוף ויליאם רגסדייל, במסד הנתונים הקולנועיים IMDb (באנגלית) Chase's Calendar of Events 2018. Lanham, Md.: Rowman & Littlefield. 2017. p. 93. ISBN 9781598889253.
מונופתונגיזציה

מונופתונגיזציה (מיוונית מונופת׳ונגוס μονόφθογγος "צליל יחיד") או כיווץ תנועה בבלשנות היא שינוי פונטי המורכב מהפיכת דיפתונג (דו־תנועה) למונופתונג (חד־תנועה). התהליך ההופכי למונופתונגיזציה נקרא דיפתונגיזציה. בשפה העברית העתיקה, קיימים ארבעה סוגים של דיפתונג שהתכווצו: בשפה העברית המודרנית ישנן חמש תנועות בלבד בשל תהליך מונופתונגיזציה שעברו התנועות הגדולות. בחלק מעדות אשכנז, התנועות צירה וחולם נהגות עד היום כדיפתונג. בשפה האנגלית, עקב מעתק התנועות הגדול צירוף התנועות ea נהגה כיום תמיד כמונופתונג בעקבות תהליך מונופתונגיזציה. מונופתונגיזציה מתרחשת גם כיום בחלק מהדיאלקטים האמריקניים של השפה. לדוגמה, בדרום ארצות הברית ובאנגלית מקומית אפרו־אמריקאית הדיפתונגים /ɑɪ/ ו־/ɔɪ/ הופכים ל־/aː/ ו־/ɔː/ למשל המילה try /trɑɪ/ → /traː/, והמילה boil / bɔɪl/ →/bɔːl/ בלטינית תהליכי המונופתונגיזציה נמשכו לאורך כל תולדות השפה. הדיפתונג [aʊ] כבר בעת העתיקה הראה נטייה להשתנות ל־[o] ארוך, (לדוגמה המילה plausttrum 'עגלה' נשמעה כמו plostellum). הדיפתונג הידוע הראשון שעבר מונופתונגיזציה, הוא [eɪ] שהפך ל־[ɪ] ארוך במהלך המאה ה־2 לפני הספירה. (למשל, הלטינית הישנה marei → mari). הדיפתונג [oɪ] הפך במספר רב מאוד של מילים ל[u] ארוך. מאוחר יותר (סביבות המאה ה־3 לספירה), תהליך מונופתונגיזציה הפך אותו לתנועה מעט יותר פתוחה, שנכתבה באמצעות האות "E", אם כי ייתכן שהיא הייתה קרובה מאוד לתנועה [ö] בגרמנית מודרנית. הדיפתונג [aɪ] החל להשתנות כבר בסוף המאה ה־2 לפני הספירה ל־[æ] ובמאה ה־1 לפני הספירה התחיל להתמזג באופן קבוע לכדי [e] טהור. במאה ה־1 לפני הספירה התהליך החל באזורים הכפריים ומשם ואז החל להתפשט. בסוף המאה ה־1 לפני הספירה השינוי כבר פשט בגאליה, מחוז ומרכז תרבות גדול, ובמאה השלישית לספירה התבסס מעמדו גם בשפת המעמדות המשכילים. השפה הגרמנית חוותה מונופתונגיזציה משמעותית. בגרמנית סטנדרטית מודרנית, הביטוי "liebe gute Brüder" (אחים טובים יקרים) מכיל את המונופתונגים i[ɪ], [uː] ו־[yː], בעוד שבשלבים מוקדמים של גרמנית גבוהה חדשה ביטאו את המשפט באמצעות הדיפתונגים "liebe guete brüeder" ( [ iə], [uə] ו־[yə] בהתאמה). הדיגרף "ie" המציין [iː] שמר על האיות שלו למרות המונופתונגיזציה. הדיאלקטים הבוואריים והאלמניים הקיימים בדרום גרמניה ובשווייץ דוברת הגרמנית לא עברו שינויי מונופתונגיזציה, ולכן ניבים אלו משקפים מצב לשוני ארכאי יותר. מבחינה היסטורית, בשל תהליכי מונופתונגיזציה, ניתן למצוא בשפות רבות שימוש בצלילי תנועות שהיו בעבר דיפתונגים כמונופתונגים. בסנסקריט, הצלילים של [e] ו־[o] הם במקור הדיפתונגים [ai] ו־[au], והם מצוינים כך בדוואנגרי ובכתבים דומים. הצלילים [ai] ו־[au] אומנם קיימים בסנסקריט בפני עצמם, אך הם מסומנים כאילו הם מבוטאים כתנועות ארוכות [āi] ו־[āu]. ביוונית מודרנית, כמעט כל הדיפתונגים שהיו קיימים ביוונית העתיקה עברו מונופתונגיזציה. בצרפתית, הדיגרף ⟨ai⟩ ייצג בתחילה דיפתונג, שהפך למונופתונג /e/. מונופתונגיזציה התרחשה גם בשפה הפרוטו־סלבית. Henry George Liddell, Robert Scott, A Greek-English Lexicon, μονό-φθογγος, www.perseus.tufts.edu https://www.academia.edu/43627693/The_matres_Lectionis_in_Biblical_Hebrew_New_Approach_Hebrew_ https://he.m.wikibooks.org/wiki/דקדוק_העברית_החדשה/ההגה/תנועות Michał Garcarz: African American Hip Hop Slang: A Sociolinguistic Study of Street Speech. Wrocław: Oficyna Wydawnicza ATUT, 2013, s. 82-83. ISBN 978-83-7432-938-5. https://www.lernhelfer.de/schuelerlexikon/deutsch/artikel/sprachveraenderungen
בוריס לויטן

בוריס לויטן (ברוסית: Борис Моисеевич Левитан ‏; (7 ביוני 1914 - 4 באפריל 2004) מתמטיקאי סובייטי ממוצא יהודי. בוריס לויטן נולד בשנת 1914 בברדיאנסק (אז בתחומי האימפריה הרוסית כיום באוקראינה) למשפחה יהודית. לאחר סיום בית ספר הוא התחיל ללמוד מתמטיקה בהאוניברסיטה הלאומית חרקוב וסיים אותה בשנת 1936. הוא החל לימודי המשך, בשנת 1940 קיבל תואר "דוקטור למדעים" ובשנת 1941 מונה לפרופסור. לאחר פלישת נאצים לברית המועצות לויטן גויס לשורות הצבא האדום. לאחר הכשרה הוא נשלח לחזית הלחימה. בשנת 1944 הוא הועבר לסגל של האקדמיה לתותחנות ועבד באקדמיה זו עד לשנת 1961. בשנת 1961 לויטן עבר לאוניברסיטת מוסקבה וכיהן בה בדרגת פרופסור. הוא עבד באוניברסיטה עד לשנת 1992. בשנת 1992 לויטן עבר לארצות הברית והחל לעבוד באוניברסיטת מינסוטה. אחרי 5 שנים הוא נאלץ להפסיק את העבודה בגלל מחלת פרקינסון. הוא נפטר בשנת 2004 במינאפוליס. לויטן היה מומחה באנליזה מתמטית ומתמטיקה שימושית. בשנות ה-50 של המאה ה-20 הוא פרסם מספר עבודות ביחד עם ישראל גלפנד. בהמשך הוא חקר פונקציות כמעט פריודיות ותורת שטורם-ליוביל. על פעילותו בתחום בשנת 1962 הוענק לו פרס לנין. לויטן פרסם מעל ל-170 מאמרים מדעיים ו-8 ספרים. בשנת 2014 באוניברסיטת מוסקבה אורגן כנס לכבוד 100 שנים ללויטן. מדיה וקבצים בנושא בוריס לויטן בוויקישיתוף בוריס לויטן, באתר פרויקט הגנאלוגיה במתמטיקה ביוגרפיה (ברוסית) ביוגרפיה (באנגלית)
גריגורי ברנבלט

גריגורי ברנבלט (ברוסית: Григорий Исаакович Баренблатт ‏; 10 ביולי 1927 - 22 ביוני 2018) מתמטיקאי סובייטי-רוסי-אמריקאי ממוצא יהודי. גריגורי ברנבלט נולד בשנת 1927 במוסקבה) למשפחה יהודית. הוריו היו רופיאם. בשנת 1938 אמו נדבקה בדלקת מוח מקרציות בזמן חקר חיסון נגד מחלה זו ונפטרה. גריגורי ברנבלט התחנך במשפחת סבו וניאמין קגן. יעקב סיני היה קרוב משפחתו. לאחר סיום בית ספר ברנבלט התחיל ללמוד מתמטיקה באוניברסיטת מוסקבה וסיים אותה בשנת 1950. ברנבלט החל לעבוד במכון לנפט של אקדמיה למדעים של ברית המועצות. בהמשך הוא עבד במכוני מחקר שונים של האקדמיה. תוך כדי עבודה הוא סיים תואר שלישי ופוסט-דוקטורט בשנת 1957. בשנת 1962 הוא התמנה לפרופסור. בשנת 1992 ברנבלט עזב את רוסיה. הוא כיהן כפרופסור באוניברסיטת קיימברידג' (עד 1994) ובאוניברסיטת קליפורניה בברקלי בשנים 1997-2012. בשנת 2012 ברנבלט חזר לרוסיה והמשיך בפעילות מדעית במסגרת אקדמיה למדעים. ברנבלט נפטר בשנת 2018 ונטמן בבית העלמין נובודוויצ'י. ברנבלט היה מומחה במכניקה של נוזלים וזרימה טורבולנטית. על פעילות בתחום התמחותו ברנבלט קיבל מספר פרסים רוסים ובין-לאומיים. בשנת 1997 הוא התקבל לאקדמיה הלאומית למדעים של ארצות הברית ובשנת 2000 לשורות החברה המלכותית. מדיה וקבצים בנושא גריגורי ברנבלט בוויקישיתוף גריגורי ברנבלט, באתר פרויקט הגנאלוגיה במתמטיקה ביוגרפיה (ברוסית) ביוגרפיה (באנגלית)
תעמולת רשת (ספר)

תעמולת רשת: מניפולציה, דיסאינפורמציה ורדיקליזציה בפוליטיקה אמריקאית ( Network Propaganda: Manipulation, Disinformation and Radicalization in American Politics) הוא ספר עיון משנת 2018 מאת החוקרים האמריקאים רוברט פאריס, האל רוברטס ויוחאי בנקלר, המתמקד בהשפעות השליליות של טכנולוגיית המידע על החברה האמריקאית והשפעתה על קיטוב התקשורת. הספר מתאר את התקופה מתחילת מרוץ הבחירות של 2016 ועד יום השנה להשבעת דונלד טראמפ. הוא עוקב אחר השינוי המהיר של מערכת המדיה הימנית מעיתונאות מיינסטרים עם דינמיקה של בדיקת עובדות, למודל של התייחסות עצמית מבודדת, המתגמל קונצזוס אידאולוגי על דיוק עובדתי. הספר זמין לקריאה חופשית ברשת עם רישיון Creative Commons החוקרים בודקים את השאלה האם רשתות חברתיות מקוונות הורסות את הדמוקרטיה בגלל השפעתם על השיח ועל בניית הדעות של הציבור. לטענת המחברים, הרשתות החברתיות אינן האשמות המרכזיות בתופעות כמו דיסאינפורמציה ותעמולה אלה זרעים של מידע כוזב שנשתלו בתקשורת עוד לפני רשתות אלה. המחברים דוחים טענות כי מאפיינים שונים של רשתות חברתיות כמו אלגוריתמים של רשתות חברתיות, קליקבייט פוליטי, האקרים, או התערבות רוסית היו הגורמים המרכזיים של השפעה לרעה של התקשורת על הדמוקרטיה, אלה מבנה תקשורתי א-סימטרי שנבנה במשך עשרות שנים. המחברים מנתחים סיקורי תקשורתי של שערוריות קלינטון, תאוריית הקשר פיצה גייט, חקירת הקשרים בין טראמפ לרוסיה ונושאים מקטבים כמו הגירה לארצות הברית, ומוצאים כי "אקולגיית התקשורתית" של הימין פעלה בצורה שונה לעומת שאר סביבת התקשורת.. לפי כותבי הספר הפלג השמרני בראשות סטיב באנון הצליח להחדיר מחקר בלתי מבוסס לאג'נדה התקשורתית המרכזית שהותיר כתם בלתי מבוסס אך בל יימחה של שחיתות בקמפיין של קלינטון. המחברים מתעדים גם כיצד פוקס ניוז הסיטה סיקור שלילי על הנשיא טראמפ וקידמה סדרה של נרטיבים נגדיים מוגזמים ומומצאים. הספר ממוקד בניתוח התקשורת והשפעתה החברתית על מקום וזמן מסוימים, אבל החוקרים טוענים כי הם מדגימים בו שיטת ניתוח המבוססת על חקר רשתות, וכי שיטה זו יכולה לשמש גם עבור מדינות אחרות בהקשרים אחרים. אתר הספר, פתיח eCook, Julia Rose (June 2019). "Book Review: Network Propaganda: Manipulation, Disinformation, and Radicalization in American Politics". Convergence: The International Journal of Research into New Media Technologies. 25 (3): 568–572. doi:10.1177/1354856519855568. ISSN 1354-8565. הספר "תעמולת רשת"
הטעות כולה שלך

הטעות כולה שלך (באנגלית: Fool me once) היא סדרת טלוויזיה בריטית מסוגת המותחן שהופקה על ידי "Quay Street Productions" עבור נטפליקס. הוא עובדה על ידי דני ברוקלהרסט בהשראת הספר באותו שם של הרלן קובן משנת 2016. בסדרה מככבים מישל קיגן, אדיל אקטר, דינו פצ'ר, ריצ'רד ארמיטג' וג'ואנה לאמלי. זוהי הסדרה השביעית שהופקה כחלק מחוזה שחתם קובן עם נטפליקס באוגוסט 2018 על מנת להפיק סדרות וסרטים מבוססים על ספריו. הסדרה הועלתה בבכורה בנטפליקס ב-1 בינואר 2024. נכון ל-31 במרץ 2024, היא סדרת Netflix בשפה האנגלית השביעית הנצפית ביותר בכל הזמנים עם 98.2 מיליון צופים ו-630 מיליון שעות צפייה. הטעות כולה שלך מתעמקת בחייה הסוערים של מאיה סטרן-ברקט, טייסת מבצעים מיוחדים לשעבר שנרדפת על ידי המוות האלים של בעלה ג'ו ואחותה קלייר. הסדרה מתרחשת באנגליה של ימינו, הנרטיב שוזר בצורה מורכבת את עברה הטראומטי של מאיה עם ההווה האינטנסיבי שלה. מאיה המתמודדת עם ההשלכות של רצח בעלה, שלדעתה הוא שוד שהשתבש, תוך כדי התמודדות עם הרצח הבלתי פתור של אחותה, ובעוד תקרית מחרידה במהלך שירותה הצבאי שהובילה לשחרורה המוקדם. הסיפור מקבל תפנית מזעזעת כאשר מאיה מגלה צילומים במצלמת המטפלת שלה, המראה את בעלה שנפטר כביכול חי ומקיים אינטראקציה עם בתם, לילי. הגילוי המדהים הזה דוחף אותה למסע בלתי פוסק אחר האמת. מאיה סטרן-ברקט- (מישל קיגן) - הגיבורה הראשית של הסיפור, טייסת מבצעים לשעבר, נותרת אלמנה לאחר שבעלה ג'ו נרצח. לאחר שזיהתה אותו במצלמת מטפלת סודית, היא מתחילה לפקפק בכל דבר על מותו, מה שמוביל אותה לחקור את האמת. ג'ו ברקט- (ריצ'רד ארמיטג') - בעלה של מאיה, נרצח על ידי רוכבי אופנוע, אך מופיע בצילומי מצלמת מעקב של המטפלת. בעל עבר אלים. סמי קירס - (עדייל אחטאר) - חוקר הרצח של ג'ו. מרטי מקגרגור - (דינו פיטשר) - חוקר משטרה, עוזרו של קירס. ג'ודית ברקט - (ג'ואנה למלי) - אמו של ג'ו. קלייר ווקר - (נטלי אנדרסון) - אחותה של מאיה, עובדת כטכנאית תרופות בתאגיד של משפחת ברקט. אדי ווקר - (מרקוס גארווי) - בעלה של קלייר. אדי מעולם לא התגבר על מותה של קלייר. הסדרה מתרחשת בבריטניה בניגוד לתפאורה האמריקאית של הרומן. קובן, שכתב את הרומן המקורי, היה גם מפיק בפועל של הסדרה. זהו אחד מכמה עיבודים של נטפליקס מספריו של קובן. דני ברוקלהרסט היה הכותב הראשי והמפיק בפועל, וניקולה שינדלר וריצ'רד פי היו מפיקים בפועל דרך Quay Street Productions. את הפרקים ביימו דייוויד מור ונימר ראשד. הצילומים התחילו במנצ'סטר ובמקומות נוספים בצפון מערב אנגליה, בפברואר 2023,הסדרה צולמה גם בספרד. "הטעות כולה שלך", במסד הנתונים הקולנועיים IMDb (באנגלית) "הטעות כולה שלך", באתר נטפליקס "הטעות כולה שלך", באתר Metacritic (באנגלית) רועי אבן, ‏"הטעות כולה שלך" נוצרה במחולל הכי ממכר של נטפליקס, באתר ‏מאקו‏, 3 בינואר 2024 דורון ברוש, ‏"הרלן קובן: הטעות כולה שלך": למי שמחפש בילוי זמן לא מזיק, באתר מעריב אונליין, 12 בינואר 2024 Netflix, Most Popular Lists, Netflix-Most Popular Lists, ‏29/6/24 Oganesyan, Natalie (20 בפברואר 2023). "Netflix Adapting Harlan Coben's 'Fool Me Once' With Star Michelle Keegan". thewrap.com. The Wrap. נבדק ב-21 בפברואר 2023. {{cite web}}: (עזרה) Klawans, Justin (20 בפברואר 2023). "'Fool Me Once' Adaptation in the Works With Richard Armitage & Michelle Keegan to Star". collider.com. Collider. נבדק ב-21 בפברואר 2023. {{cite web}}: (עזרה) Lewis, George (20 בפברואר 2023). "Our Girl's Michelle Keegan announced for new Netflix thriller series". digitalspy.com. Digital Spy. נבדק ב-21 בפברואר 2023. {{cite web}}: (עזרה)
שביד

האם התכוונתם ל... אליעזר שביד – חוקר מחשבת ישראל, בנו של צבי ישראל שביד אריאלה שביד – צלמת ישראלית גיל שויד – יזם ישראלי צבי ישראל שביד – סופר עברי שביט (פירושונים)
השריר הישר העליון

השריר הישר העליון (באנגלית: Superior rectus muscle) הוא אחד משבעת השרירים החוץ-עיניים (אנ') ואחד מארבעת השרירים הישרים, לצידם של השריר הישר התחתון, המדיאלי והצידי. השריר הישר העליון בדומה לשאר השרירים הישרים, מתחיל מטבעת רקמת חיבור הממוקמת בקודקוד המסלול העיני, הנקראת הטבעת הגידית המשותפת (אנ'). השריר חודר למשטח הקדמי העליון של העין. רוחבה של נקודת החדירה הוא כ-11 מ"מ. השריר ממוקם במרחק של כ-8 מ"מ מלימבוס הקרנית (אנ'). השריר הישר העליון קשור לשאר השרירים החוץ-עיניים, במיוחד לשריר הישר המדיאלי ולשריר הישר הצידי. מיקום הכניסה של השריר הישר העליון היא בסביבות 7.5 מ"מ ממיקום הכניסה של השריר המדיאלי, כ-7.1 מ"מ ממיקום הכניסה של השריר הישר הצידי, ובערך כ-7.9 מ"מ מלימבוס הקרנית. בין השריר העליון לצידי קיימת מחיצה בין-שרירית. השריר הישר העליון מעוצבב על ידי העצב מניע העיניים. חלק ניכר מהניקוז הוורידי של במסלול השרירים החוץ-עיניים עובר קרוב לשריר הישר העליון. חסימה לניקוז ורידי זה עלולה לגרום לגודש ורידי בעין, מה שעלול לגרום לאקסופטלמוס (אנ') (בליטה פתולוגית של גלגל העין). התופעה ניתנת לאבחון על ידי סריקת CT. העין הימנית בחתך סגיטלי השריר הישר העליון השרירים החוץ-עיניים ועצבי מסלול העין. דיסקציה עמוקה. סגיטלי - מישור חציוני בניגוד לפרונטלי (אנכי) והוריזונטלי (אופקי) דיסקציה עינית היא קרע בקיר של אחד מהעורקים הפוגע בחלק משכבות העין, באופן שמוביל לדליפת דם בין השכבות ולהיפרדותן. Superior rectus muscle, Kenhub (באנגלית) Apt, L (1980). "An anatomical reevaluation of rectus muscle insertions". Transactions of the American Ophthalmological Society. 78: 365–375. ISSN 0065-9533. PMC 1312149. PMID 7257065. Nam, Yong Seok; Park, Yooyeon; Kim, In-Beom; Shin, Sun Young (2019-07-10). "Detailed Anatomy of the Lateral Rectus Muscle-Superior Rectus Muscle Band". Journal of Ophthalmology (באנגלית). 2019: e5374628. doi:10.1155/2019/5374628. ISSN 2090-004X. PMC 6652029. PMID 31360544. Anderson, B.C.; McLoon, L.K. (2010), Cranial Nerves and Autonomic Innervation in the Orbit (באנגלית), Elsevier, pp. 537–548, doi:10.1016/b978-0-12-374203-2.00285-2, ISBN 978-0-12-374203-2, נבדק ב-2023-02-02 Hudson, Henry L.; Levin, Lori; Feldon, Steven E. (1991-10-01). "Graves Exophthalmos Unrelated to Extraocular Muscle Enlargement: Superior Rectus Muscle Inflammation May Induce Venous Obstruction". Ophthalmology (באנגלית). 98 (10): 1495–1499. doi:10.1016/S0161-6420(91)32099-2. ISSN 0161-6420. PMID 1961633. White, James Watson (1933). "Paralysis of the Superior Rectus Muscle". Transactions of the American Ophthalmological Society. 31: 551–584. ISSN 0065-9533. PMC 1315454. PMID 16692992. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קלווין קפומבו

קלווין קפומבו (באנגלית: Kelvin Kapumbu; נולד ב-6 באפריל 1996 בלוסקה שבזמביה) הוא כדורגלן זמבי המשחק בעמדת הקשר האחורי בקבוצת הפועל פתח תקווה מהליגה הלאומית ובנבחרת זמביה. קפומבו שיחק בקבוצות זנאקו, לומוואנה רדיאנטס וזסקו יונייטד במסגרת ליגת העל הזמבית. ב-20 ביוני 2024 חתם על חוזה לעונה אחת בהפועל פתח תקווה מהליגה הלאומית. ב-22 בספטמבר 2019 ערך קפומבו את הופעת הבכורה שלו בנבחרת זמביה, בניצחון 1-0 על נבחרת אסוואטיני במסגרת מוקדמות אליפות האומות האפריקאיות. נכלל בסגל נבחרת זמביה לטורניר גביע אפריקה לאומות 2023, וערך שתי הופעות בטורניר. אחיו הוא כדורגלן נבחרת זמביה פקסון קפומבו (אנ'). קלווין קפומבו, באתר Soccerway קלווין קפומבו, באתר National Football Teams קלווין קפומבו, באתר FootballDatabase.eu עוד חיזוק: הקשר קלווין קפומבו חתם בהפועל פ"ת, באתר ONE‏, 30 ביוני 2024 Kennedy, Miguel and Tandi make the cut as Grant Names 27-Member AFCON Crack Squad - ZamFoot, zambianfootball.co.zm, ‏2023-12-30 (באנגלית אמריקאית) The Kapumbu brothers link up…as Kelvin completes his switch to ZESCO - ZamFoot, zambianfootball.co.zm, ‏2022-06-27 (באנגלית אמריקאית)
טיל סיסוקו

טיל סיסוקו (בצרפתית: Till Cissokho; נולד ב-8 בפברואר 2000 בפריז שבצרפת) הוא כדורגלן צרפתי המשחק בעמדת הבלם בקבוצת קווילי-רואן מליגת המשנה הצרפתית. סיסוקו גדל במחלקות הנוער של מונרוז' 92 וז'ירונדן דה בורדו. בשנת 2017 החל לשחק בקבוצת המילואים של ז'ירונדן דה בורדו, ובשנת 2019 שיחק בקבוצה הבוגרת של המועדון. בהמשך שיחק בקלרמון פוט ובאוסטריה לוסטנאו, והחל משנת 2021 משחק בקווילי-רואן מליגת המשנה הצרפתית, תחילה בהשאלה ולאחר מכן בחוזה קבוע. מדיה וקבצים בנושא טיל סיסוקו בוויקישיתוף טיל סיסוקו, באתר Transfermarkt טיל סיסוקו, באתר Soccerway טיל סיסוקו, באתר WorldFootball.net טיל סיסוקו, באתר FootballDatabase.eu Till Cissokho passe professionnel באתר הרשמי של ז'ירונדן דה בורדו, 11 בינואר 2019 (בצרפתית) TILL CISSOKHO POURSUIT L'AVENTURE À QRM ! באתר הרשמי של קווילי-רואן, 27 ביוני 2022 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיל סיסוקו".
Thunderbolt and Lightning

Thunderbolt and Lightning הוא אלבום האולפן השלישי של זמר הרוק הקנדי מרק מרטל, אשר יצא לאור ב-26 באוקטובר 2018 וזה מהווה אלבום מחווה לשירי להקת הרוק הבריטית קווין. במקור, גרסת הכיסוי לשיר "Don't Stop Me Now" הופיעה לראשונה במיני-אלבום My Way, Vol. 1, אותו הוציא לאור כשבעה חודשים לפני כן. בנוסף, שיר זה הוא היחיד באלבום שקיבל וידאו-קליפ. כל השירים נכתבו והולחנו על ידי פרדי מרקיורי (למעט היכן שמצוין אחרת).